ΓΡΑΠΤΗ ΕΡΩΤΗΣΗ E-3821/00

υποβολή: W.G. van Velzen (PPE-DE) προς την Επιτροπή

(7 Δεκεμβρίου 2000)

Θέμα: Συνέχεια των ερωτήσεων σχετικά με τα τέλη διεθνούς περιαγωγής για την κινητή τηλεφωνία

Στις 4 Οκτωβρίου 2000, ο Επίτροπος κ. Monti απάντησε εκ μέρους της Επιτροπής στην ερώτησή μου της 13ης Ιουλίου 2000 σχετικά με τα τέλη διεθνούς περιαγωγής στην κινητή τηλεφωνία (Ε-2648/00).

Η απάντηση της Επιτροπής αποτελεί το έναυσμα για ορισμένες επιπλέον ερωτήσεις:

1. Πότε θα ανακοινώσει η Επιτροπή τα αποτελέσματα της έρευνάς της σχετικά με τη δομή και το ύψος των τελών περιαγωγής στην Ευρωπαϊκή Ένωση;

2. Ποιά μέθοδο εφάρμοσε η Επιτροπή προκειμένου να μπορέσει να προβεί σε σύγκριση των τελών περιαγωγής μεταξύ των διαφόρων φορέων εκμετάλλευσης;

3. Μπορεί επίσης η Επιτροπή να προβεί σε συγκριτική μελέτη μεταξύ τωνπολογιζόμενων από διαφόρους φορείς εκμετάλλευσης τελών περιαγωγής και να συγκρίνει την κατάσταση με τις πρακτικές που εφαρμόζονται στις Ηνωμένες Πολιτείες;

4. Προτίθεται η Επιτροπή να προβεί βραχυπρόθεσμα στην έρευνα που περιγράφεται στο 3;

5. Ποιές δυνατότητες διαθέτει η Επιτροπή για να απαιτήσει διαφάνεια στα τέλη περιαγωγής;

6. Ποιό μέρος της τιμής των διεθνών κλήσεων μέσω του Παγκόσμιου Συστήματος Κινητής Τηλεφωνίας μπορεί, σύμφωνα με την Επιτροπή, να διατεθεί στην περιαγωγή;

7. Φρονεί η Επιτροπή ότι κατά την σημερινή εποχή της σύγκλισης είναι ορθή η μέθοδος που εφαρμόζουν οι φορείς εκμετάλλευσης για τον καθορισμό των τελών περιαγωγής στην κινητή τηλεφωνία;

Απάντηση του κυρίου Monti εξ ονόματος της Επιτροπής

(12 Φεβρουαρίου 2001)

1. Στις 24 Νοεμβρίου 2000 η Επιτροπή παρουσίασε και συζήτησε τα απόρρήτα ευρήματά της σε μια συνάντηση με τις αρμόδιες εθνικές αρχές για τον ανταγωνισμό και με τις εθνικές εποπτικές αρχές. Στις 13 Δεκεμβρίου 2000 η Επιτροπή δημοσίευσε μια μη απόρρητη έκδοση της έκθεσής της, η οποία είναι διαθέσιμη στο κοινό(1).

2. Καθώς οι φορείς εκμετάλλευσης τείνουν να επιβάλλουν τις λιανικές τιμές περιαγωγής αυξάνοντας τις σχετικές τιμές χονδρικής πώλησης κατά ένα βασικό ποσοστό (μεταξύ 10 και 35 %), οι τιμές χονδρικής πώλησης τις οποίες εφαρμόζουν οι φορείς εκμετάλλευσης δικτύων κινητής τηλεφωνίας καθορίζουν κατά μεγάλο βαθμό το κόστος των τελών περιαγωγής. Ελλείψει προτιμησιακής περιαγωγής και εκπτώσεων το κόστος χονδρικής αγοράς της περιαγωγής σε μια χώρα είναι ουσιαστικά ίδιο για τους διάφορους φορείς κινητής τηλεφωνίας.

Όσον αφορά τις τιμές χονδρικής πώλησης, η Επιτροπή συνέκρινε τις τιμές χονδρικής πώλησης διαφόρων φορέων με τις τιμές λιανικής πώλησης για παρόμοιες διεθνείς κλήσεις χωρίς περιαγωγή τις οποίες προσέφερε ο ίδιος φορέας, λαμβάνονταςπόψη τις καλύτερες πρακτικές της αγοράς και τα στοιχεία σχετικά με το κόστος που ήταν διαθέσιμα. Εντούτοις καθώς οι περισσότεροι φορείς κινητής τηλεφωνίας δενποχρεούται προς το παρόν να τηρούν λογιστικά στοιχεία σχετικά με τις τιμές λιανικής πώλησης τέτοια στοιχεία είναι σπανίως διαθέσιμα. Βάσει των στοιχείων τα οποία συνελέγησαν κατά τη διάρκεια της έρευνας δεν φαίνεται ναπάρχει καμία σημαντική σχέση μεταξύ του κόστους και των διάφορων τελών χονδρικής πώλησης ή μεταξύ των τελών περιαγωγής και των τιμών γενικότερα.

3. Επειδή η τομεακή έρευναπόκειται στους κανόνες περί ανταγωνισμού, δεν έχει στόχο τον καθορισμό τιμών αναφοράς. Αντίθετα η συγκριτική αξιολόγηση των τιμών χρησιμοποιείται σαν ένας από τους διάφορους προσωρινούς δείκτες καθιέρωσης προτεραιοτήτων κατά την έρευνα σχετικά με τα επίπεδα των τιμών και τις πρακτικές όσον αφορά τις τιμές ορισμένων φορέων ή ομάδων φορέων. Επιπλέον ακόμα και οι καλύτερες τιμές περιαγωγής δεν φαίνεται να βασίζονται στο κόστος. Η χρησιμοποίηση στοιχείων αναφοράς δύναται να προκαλέσει τη σύγκλιση των τιμών σε επίπεδα τα οποία δεν βασίζονται στο κόστος και να διευκολύνει τις συμπράξεις.

Στις Ηνωμένες Πολιτείες η αρχή της χρέωσης για τις κλήσεις μέσω κινητών είναι η ότι ο καλούμενος πληρώνει ενώ στην Κοινότητα είναι ότι το καλών πληρώνει. Κατά συνέπεια η χρήση κινητών τηλεφώνων στις Ηνωμένες Πολιτείες διαφέρει από αυτή στην Κοινότητα και δεν μπορούν να συγκριθούν οι τιμές κλήσεων περιαγωγής εντός των ΗΠΑ με τις τιμές που ισχύουν μεταξύ των κρατών μελών.(2)

4. Μια έρευνα των επιπέδων των τιμών στις ΗΠΑ δεν έχει ιδιαίτερη αξία εφόσον τα δεδομένα στη Κοινότητα και στις ΗΠΑ δεν είναι συγκρίσιμα. Για το λόγο αυτό μια τέτοια έρευνα δεν είναι στα σχέδια της Επιτροπής.

5. Σε επίπεδο χονδρικής πώλησης τα τέλη περιαγωγής χαρακτηρίζονται ήδη από ιδιαίτερη διαφάνεια ανάμεσα στους φορείς εκμετάλλευσης κινητής τηλεφωνίας γεγονός το οποίο δύναται να διευκολύνει τη σιωπηρή ή ενεργό σύμπραξη μεταξύ αυτών των φορέων. Σε επίπεδο λιανικής πώλησης η αναγκαστική εφαρμογή ή η ενθάρρυνση της διαφάνειας στις τιμές των φορέων βάσει ειδικών ή γενικών κανόνων προστασίας των καταναλωτών είναι κυρίως αρμοδιότητα των εθνικών κανονιστικών αρχών (ΕΚΑ) και των οργανισμών προστασίας των καταναλωτών. Όσον αφορά μεμονωμένεςποθέσεις ανταγωνισμού η Επιτροπή δύναται να απαιτήσει διαφάνεια όσον αφορά τη λιανική τιμή πώλησης και/ή να επιμείνει για την εφαρμογή εκπτώσεων σε επίπεδα χονδρικής πώλησης ώστε να ωφεληθούν οι καταναλωτές.

6. Επειδή η λήψη ή η πραγματοποίηση κλήσεων με περιαγωγή στα φιλοξενούντα δίκτυα δεν αποτελούν μέρος μιας διεθνούς κλήσης μέσω κινητού με τη χρησιμοποίηση του εγχώριου δικτύου, αλλά αντίθετα πρόκειται για ένα διαφορετικό τύπο κλήσεων, δενπάρχει μέρος της τιμής των διεθνών κλήσεων κινητής τηλεφωνίας το οποίο να μπορεί να αποδοθεί στη περιαγωγή. Αν η χονδρική τιμή των κλήσεων με περιαγωγή συγκριθεί με τη λιανική τιμή αντίστοιχων κλήσεων χωρίς περιαγωγή στο ίδιο φιλοξενούν δίκτυο δεν φαίνεται ναπάρχει λόγος για τον οποίο η χονδρική πώληση κλήσεων με περιαγωγή θα πρέπει να είναι πιο ακριβή. Αν και μερικές πρόσθετες δαπάνες επιβάλλονται συνήθως κατά τον χειρισμό των κλήσεων με περιαγωγή (π.χ οι δαπάνες δημιουργίας συμφωνιών περιαγωγής και χρέωσης), γίνεται επίσης σημαντική εξοικονόμηση (π.χ η δαπάνη μελέτης της αγοράς, διαφήμισης και ο πιστωτικός κίνδυνος του πελάτη). Εντούτοις, καθώς η έρευνα βασίζεται στους κανόνες περί ανταγωνισμού δεν είναι δυνατό να γίνουν δηλώσεις σχετικά με το τι θα αποτελούσε μια λογική δαπάνη ή μια λογική τιμή για διεθνείς κλήσεις κινητής τηλεφωνίας με περιαγωγή.

7. Η Επιτροπή δεν είναι αρμόδια να αποφασίσει αν οι μέθοδοι που εφαρμόζονται για τον καθορισμό των τελών από τους διάφορους φορείς εκμετάλλευσης είναι ορθές εκτός και αν παραβιάζουν τους κανόνες περί ανταγωνισμού. Μαζί με άλλες τεχνολογικές και εμπορικές εξελίξεις η σύγκλιση δύναται να παράσχει νέες προοπτικές ανταγωνισμού στις αγορές περιαγωγής. Ανπάρξουν ισχυρές ανταγωνιστικές πιέσεις είναι πιθανό ότι ούτε ο μηχανισμός με τον οποίο οι φορείς ορίζουν τις τιμές λιανικής πώλησης αυξάνοντας κατά ένα βασικό ποσοστό τις τιμές χονδρικής πώλησης ούτε η χρέωση με βάση τις τιμές χονδρικής πώλησης η οποία εφαρμόζεται σε μεγάλο βαθμό σήμερα θα μπορέσουν να διατηρηθούν.

(1) http://europa.eu.int/comm/competition/antitrust/others/sector_inquiries/roaming/.

(2) Βλέπε π.χ. την συζήτηση σύγκρισης Cellular Mobile Pricing Structures and Trends, ΟΟΣΑ, Παρίσι, Μάιος 2000 (DSTI/ICCP/TISP(99)11/ΤΕΛΙΚΟ).